โอกาสทองมาแล้ว! MSCI เพิ่มน้ำหนักลงทุน 2 หุ้นบลูชิพ
โอกาสทองมาแล้ว! MSCI เพิ่มน้ำหนักลงทุน 2 หุ้นบลูชิพ
15 พ.ย. 2559

ผู้สื่อข่าวรายงานว่า ดัชนี MSCI ประกาศเพิ่มน้ำหนักการลงทุนในหุ้นไทย ซึ่งจะนำเข้าไปคำนวณดัชนีรอบใหม่โดย0tมีผลในวันที่ 30 พ.ย.59 โดยบล.กรุงศรี ระบุในบทวิเคราะห์ว่า ดัชนียังเคลื่อนไหวผันผวนแต่มีโอกาสฟื้นตัวจากที่ลดลงแรงในช่วง 2 วันที่ผ่าน ประกอบกับวันนี้ได้ Sentiment เชิงบวกจากการที่ MSCI ปรับเพิ่มน้ำหนักการลงทุนในตลาดหุ้นไทย
อย่างไรก็ตามคาดการฟื้นตัวจะเป็นไปอย่างจำกัด เนื่องจากหุ้นในกลุ่ม Big Cap ( พลังงาน ธนาคาร และสื่อสาร) ยังถูกกดดันจาก Fund Flow ต่างชาติที่ไหลออกดังนั้นกลยุทธ์การลงทุนระยะนี้จึงเน้นการลงทุนในหุ้นขนาดกลางถึงเล็กที่มีปัจจัยบวกเฉพาะตัวเป็นหลัก โดยแบ่งเป็น 2 ดัชนีคือ
1) MSCI Thailand มีหุ้นที่ได้รับเข้าคำนวณ 2 หลักทรัพย์ คือ BJC และ KCE และไม่มีหุ้นที่ถูกปรับออก
2) MSCI Global Small Cap มีหุ้นที่ถูกเพิ่มน้ำหนัก คือ COM7 MALEE TKN TFG และ หุ้นที่ถูกปรับออก คือ ASP BJCHI CBG CGD DNA KCE ROJNA
อนึ่ง ดัชนี MSCI หรือ MSCI Index เป็นดัชนีอ้างอิง (benchmark) ที่ถูกจัดทำขึ้นโดยมีวัตถุประสงค์เพื่อให้ผู้ลงทุนสถาบันที่ลงทุนในภูมิภาคต่างๆ ทั่วโลก ได้นำมาใช้เป็นมาตรฐานในการวัดผลตอบแทนในการลงทุนของตนเองว่าเป็นอย่างไร ได้ผลตอบแทนดีหรือไม่ เมื่อเทียบกับดัชนี  MSCI